
ECAD4013: Dysgwyr, ysgolion a chymunedau: Ble’r ydw i’n addysgu? 

Nodau’r modiwl: 

· Cael myfyrwyr i ymwneud â gwybodaeth a dealltwriaeth am dirwedd wleidyddol, ddiwylliannol a chymdeithasol addysg yng Nghymru.

· Rhoi amrywiaeth o gyfleoedd i fyfyrwyr ddeall natur amrywiol y cyd-destunau y byddant yn addysgu ynddynt.


Cynnwys y modiwl:

Cysyniad allweddol sy’n rhedeg drwy’r modwl hwn, a modylau dilynol yn y llinyn hwn, yw cyfiawnder cymdeithasol. Mae myfyrwyr yn datblygu dealltwriaeth o’r syniad hwn a sut y mae’n gweithredu o fewn y system ysgol a’r byd ehangach.

Mae’r modwl hwn yn cyflwyno myfyrwyr i fframwaith y Cwricwlwm i Gymru. Yn ogystal, mae’n helpu myfyrwyr i ddeall pedwar diben y cwricwlwm a’r meysydd dysgu a phrofiad, yn enwedig iechyd a lles a’i berthynas â bod yn barod i ddysgu.

Bydd myfyrwyr yn ystyried y modd yr effeithia amgylcheddau dysgu ar ddatblygiad a lles cymdeithasol, emosiynol, corfforol a gwybyddol plant a sicrhau dealltwriaeth o brif nodweddion amgylcheddau dysgu effeithiol. 

Mae myfyrwyr yn caffael dealltwriaeth am natur amrywiol poblogaeth Cymru, ei dysgwyr a’u cymunedau, gan gynnwys agweddau megis dwyieithrwydd a ffactorau diwylliannol, daearyddol, crefyddol a sosio-economaidd. Maent yn treulio amser yn ystyried effeithiau tlodi, yn arbennig ar y bwlch cyrhaeddiad, ac yn dysgu am ba fesurau a gymerir i liniaru’r effeithiau hynny.

Maent yn dysgu am eu cyfrifoldeb proffesiynol mewn perthynas â gweithio mewn system addysg ddwyieithog: er enghraifft, datblygu’r Gymraeg yn y cwricwlwm, a gofynion deddfwriaethol cysylltiedig.

Yn ogystal, mae myfyrwyr yn archwilio anghenion dysgwyr o gefndiroedd diwylliannol, ieithyddol, crefyddol a sosio-economaidd amrywiol i sicrhau tegwch, a chydnabod y gall yr anghenion hyn newid mewn poblogaeth ysgol ddynamig. 

Maent yn dysgu sut mae dysgwyr, ysgolion a chymunedau’n gweithi gyda’i gilydd.

Cant gyfle i ddatblygu’r wybodaeth a’r sgiliau sydd eu hangen i ddeall natur y gymuned y mae ysgol wedi’i lleoli ynddi, ac i gwestiynu tybiaethau a chredoau personol a allai arwain at stereoteipio.

Aseiniad a dyddiad cyflwyno
Dyddiad cyflwyno: 15.01.24
Poster digidol, o’r enw “Dechrau wrth fy nhraed”, lle byddwch yn amlinellu’n gryno sut mae ysgol yn gweithio gyda rheini a’r gymuned ehangach. Dylid dilyn y poster gan sylwebaeth. Yn y sylwebaeth, esboniwch sut mae cyfleoedd a heriau yng nghymuned yr ysgol yn dylanwadu ar yr addysgu, dysgu, ac agweddau eraill ar yr ysgol, e.e. lles disgyblion. Dangoswch eich dealltwriaeth drwy gyfeirio at y syniadau, cysyniadau a llenyddiaeth mewn darlithoedd a’ch profiadau Pontio.
Gwybodaeth ddefnyddiol arall
Mae dwy sesiwn Bontio wedi’u cynnwys yn y modiwl. Mae’r cyntaf yn galluogi myfyrwyr i edrych ar amgylchedd yr ystafell ddosbarth ac mae’r ail yn gofyn iddynt ddarganfod sut mae ysgolion yn gweithio gyda rhieni a’r gymuned.
Bydd arweinydd y rhwydwaith yn cynnal y sesiynau Pontio

